Diari Oficial de la Generalitat Valenciana


Sumari del DOGV 3738, del 27-04-2000 (2000/3163)

RESOLUCIÓ de 14 de març de 2000, del Servei Territorial d'Indústria i Energia de Castelló, per la qual s'autoritza l'establiment d'una línia aèria trifàsica a 20 kV i 200 metres de doble circuit, per a enllaçar les actuals que alimenten el polígon industrial de Lucena del Cid, a la pedania la Foia, del terme municipal de l'Alcora (Castelló), s'aprova el projecte d'execució i es declara en concret la seua utilitat pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3738

Data del DOGV
:   27-04-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/3163


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 14 de març de 2000, del Servei Territorial d'Indústria i Energia de Castelló, per la qual s'autoritza l'establiment d'una línia aèria trifàsica a 20 kV i 200 metres de doble circuit, per a enllaçar les actuals que alimenten el polígon industrial de Lucena del Cid, a la pedania la Foia, del terme municipal de l'Alcora (Castelló), s'aprova el projecte d'execució i es declara en concret la seua utilitat pública. [2000/A3163]
  
Expedient ATLINE/1999/205
  
Tramitat l'expedient incoat en la Unitat d'Energia i Mines d'aquest Servei Territorial a instància d'Iberdrola, SA, amb domicili a Castelló, avinguda Germans Bou, 239, on se sol·licita autorització i declaració en concret d'utilitat pública per a l'establiment d'una línia aèria trifàsica a 20 kV i 200 metres de doble circuit, per a enllaçar les actuals que alimenten el polígon industrial de Lucena del Cid, a la pedania la Foia, del terme municipal de l'Alcora (Castelló), i acomplits els tràmits reglamentaris ordenats en el capítol III del Decret 2.617/1966, de 20 d'octubre, sobre autorització d'instal·lacions elèctriques, i en la Llei 54/1997, de 27 de novembre, del Sector Elèctric.
  
Vist el projecte presentat, subscrit per un tècnic competent i visat pel col·legi oficial corresponent.
  
Vist que la sol·licitud d'Iberdrola, SA, va ser sotmesa al tràmit d'informació pública, publicant-se anuncis en el Diari Oficial de la Generalitat Valenciana de data 11 de febrer de 2000, el Butlletí Oficial de la Província de 8 de febrer de 2000, en el Mediterráneo de 8 de febrer de 2000 i en el tauler d'anuncis de l'Ajuntament de l'Alcora, i que consta un certificat d'exposició al tauler d'anuncis durant el període preceptiu.
  
Vist que s'ha tramitat la separata a l'organisme afectat, Ajuntament de l'Alcora.
  
Aquest Servei Territorial d'Indústria i Energia, a proposta de la unitat competent, resol:
  
Primer
  
Autoritzar a Iberdrola, SA, l'establiment d'una línia aèria trifàsica a 20 kV i 200 metres de doble circuit, per a enllaçar les actuals que alimenten el polígon industrial de Lucena del Cid, a la pedania la Foia, del terme municipal de l'Alcora (Castelló).
  
Segon
  
Declarar, en concret, la utilitat pública de la instal·lació elèctrica que s'autoritza als efectes assenyalats en la Llei 54/1997, de 27 de novembre, del Sector Elèctric.
  
Tercer
  
Aprovar el projecte d'execució d'acord amb el Decret 2.617/1966, de 20 d'octubre, i els condicionaments següents:
  
a) Les obres hauran realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos comptats a partir de la present resolució.
  
c) El titular donarà compte de l'acabament de les obres a la Unitat d'Energia i Mines d'aquest Servei Territorial, adjuntant un certificat tècnic de la instal·lació, als efectes de reconeixement definitiu i extensió de l'acta de posada en marxa.
  
d) L'administració deixarà sense efecte la present resolució en qualsevol moment en què observe l'incompliment de les condicions imposades en aquesta.
  
e) El titular de la instal·lació tindrà en compte, per a la seua execució, el compliment dels condicionaments que han sigut establits per l'Ajuntament de l'Alcora i Telefónica.
  
Contra aquesta resolució podrà interposar-se un recurs d'alçada davant la Direcció General d'Indústria i Energia d'aquesta Conselleria, en el termini d'un mes, comptador des de l'endemà de la publicació de la resolució en el Diari Oficial de la Generalitat Valenciana, de conformitat amb el que s'ha establit en l'article 114, en relació amb l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.